פונדק אלביס (נווה אילן)

**פונדק אלביס (נווה אילן)** הוא מסעדה וחנות נוחות הממוקם בכניסה ליישוב נווה אילן. הפונדק פועל כבר כ-50 שנה ובו פסלים וכרזות של הזמר האמריקאי אלביס פרסלי.

## היסטוריה
"פונדק אלביס" נמצא במתחם תחנת הדלק שהוקמה במקור על הכביש הישן תל אביב-ירושלים, שעבר דרך היישוב אבו גוש (לפני סלילת כביש מס' 1 בתוואי הנוכחי שלו).

"פונדק אלביס" נקרא במקור "פונדק ההרים" והוא בבעלותו של אורי יואלי, שהיה בעבר גם בעל הזיכיון להפעלת מזנון הכנסת ופעיל תנועת הליכוד.

בשנת 1974 הוחלף שמו של הפונדק ל"פונדק אלביס". אורי יואלי, הבעלים, עיטר את קירות המסעדה ב-1,728 תמונות של אלביס, הציב מחוץ למסעדה שני פסלים של אלביס, אחד מהם בגובה בגובה 5 מטרים ופסל שלישי של גיטרה חשמלית אדומה, וכך הפך את המקום ל'פונדק אלביס'. הפסל הגדול של אלביס הניצב מחוץ למסעדה (על יד חנות הנוחות של התחנה) נוצר בשנת 1997 על ידי הפסל ריצ'רד שילה, שפיסל פסלי חוצות רבים בישראל, היה כתב פלילי בשבועון "העולם הזה", כתב תסריטים לטלוויזיה החינוכית ונהרג בשנת 2012 בתאונה, ברוכבו על אופנוע כבד. הפסל השני של אלביס, הניצב בכניסה למסעדה מצד שמאל, נוצר בשנת 1989 על ידי הפסל לאנס האנטר (Lance Hunter).

עד שנת 2004 היה המקום מעוצב כמסעדה ישראלית, אבל אז החליט הבעלים להפוך אותו לדיינר אמריקאי קלאסי, כולל מרצפות שחור-לבן, כורסאות וכיסאות עור ושולחנות פורמייקה.

במסעדה קיים אוסף ייחודי של תמונות ותצלומים של אלביס פרסלי, מפיות, שקיות סוכר, ספלים, חולצות ומרצ'נדייס נוספים הנושאים את דיוקנו של אלביס, ושירים שלו מרכיבים את הפסקול המתנגן ברקע. כמו כן נמכר במקום יין "אלביס" עם דמותו של אלביס פרסלי על התווית. בעבר היה היין של יקב טפרברג מקיבוץ צרעה, שעליו הודבקה תווית "אלביס". כיום היין הנמכר הוא מתוצרת יקבי ירושלים, יקב השוכן באזור התעשייה עטרות.

בחודשי הקיץ התקיימו לעיתים במסעדה מופעים של זמרים-חקיינים של אלביס במיטב שיריו.
ממוזער

## גלריית תמונות

קובץ:Elvis Inn Neve Ilan - Statue of Elvis made by sculptor Richard Shiloh - Photo No. 1.jpg|פסל של אלביס פרסלי שנעשה על ידי הפסל ריצ'רד שילה
קובץ:Elvis Inn Neve Ilan - Statue of Elvis made by Sculptor Lance Hunter - Photo No. 2.jpg|פסל של אלביס פרסלי שנעשה על ידי הפסל לאנס האנטר
קובץ:Elvis Inn Neve Ilan - Statue of red electric guitar - Photo No. 3.jpg|פסל של גיטרה אדומה בחצר הפונדק
קובץ:Elvis Inn Neve Ilan - Statue Elvis inside the restaurant - Photo No. 4.jpg|פסל של אלביס פרסלי בתוך המסעדה
קובץ:Elvis Inn Neve Ilan - Statue of Elvis inside the restaurant - Photo No. 5.jpg|פסל נוסף של אלביס פרסלי בתוך המסעדה
קובץ:Elvis Inn Neve Ilan - Statue of Elvis inside the restaurant - Photo No. 6.jpg|עוד פסל של אלביס פרסלי בתוך המסעדה
קובץ:Elvis Inn Neve Ilan - Shugar Bags with photo of Elvis - Photo No. 7.jpg|שקיות סוכר עם תמונתו של אלביס פרסלי
קובץ:Elvis Inn Neve Ilan - Inner Space of the rastaurant - Photo No. 8.jpg|החלל הפנימי של המסעדה
קובץ:Elvis Inn Neve Ilan - another photo of the inner space of the restaurant - Photo No. 9.jpg|עוד תמונה של החלל הפנימי של המסעדה
קובץ:Elvis Inn Neve Ilan -The bar of the restaurant - Photo No. 10.jpg|הבאר של המסעדה
קובץ:Elvis Inn Neve Ilan - Place of preparing the hmburgers - Photo No. 11.jpg|המקום שבו מכינים את ההמבורגרים
קובץ:Elvis Inn Neve Ilan - Painting of Elvis on the Wall - Photo No. 12.jpg|ציור קיר של אלביס פרסלי על הקיר של חנות הנוחות


## קישורים חיצוניים
* 
* 
* 
* 
* 

## הערות שוליים

קטגוריה:ישראל: מסעדות
קטגוריה:נווה אילן